༄༅། །ཚོགས་བསྐང་བསྡུས་པ་དངོས་གྲུབ་འབྱུང་གནས་བཞུགས༔ ན་མོ་གུ་རུ་དྷེ་ཝ་ཌཱཀྐི་ནི༔ འབྱོར་ཚད་དམ་རྫས་ཚོགས་སུ་བཤམས༔ ཨོཾ་ཨཱཿཧཱུྃཿ ལོངས་སྤྱོད་ཚོགས་ལ་རྩ་གསུམ་དམ་ཅན་ཀུན༔ སྤྱན་འདྲེན་མཆོད་འབུལ་སྡིག་བཤགས་ཐུགས་དམ་བསྐང༔ དགྲ་བགེགས་སྒྲོལ་སྟོབས་ལྷག་མགྲོན་མཉེས་ཤིང་ཚིམ༔ ཚོགས་རྫོགས་སྒྲིབ་དག་དངོས་གྲུབ་མཆོག་ཐོབ་ཤོག༔ ཨོཾ་བཛྲ་ས་ཏྭ་ཧཱུྃ༔ དེ་བཟླས་མཐུ་ཡིས་ཚོགས་ཆེན་རྫོགས༔ སྒྲིབ་སྦྱངས་རྐྱེན་སེལ་བསམ་པ་འགྲུབ༔ དངོས་གྲུབ་ཀུན་ཐོབ་མྱུར་འཚང་རྒྱ༔ རྨད་བྱུང་སྔགས་
ཀྱི་ཁྱད་ཆོས་ཡིན༔ ས་མ་ཡཱ༔ ཞེས་པའང་ཉེར་མཁོའི་ཆེད་དུ་བཀྲ་ཤིས་སྒོ་མང་ནས་ཆོས་དབྱིངས་
རྡོ་རྗེས་བྲིས་པ་དགེ། སརྦ་མངྒ་ལཾ།